# Ana Malagon

Ana Malagon Zaldua (Donostia, 1978ko apirilaren 28a) zerbitzu digitaletan aditua eta idazlea da. Ikus-entzunezko Komunikazioa ikasi zuen Iruñan eta produktu eta zerbitzu digitalak diseinatzen ditu.

## Literatura ibilbidea

Samuraitasuna blog propioan idazten du. Interneten hasi zituen mikroipuinak idazten eta internetetik papererako saltoa eman zuen 2014an, urte horretan bere lehenengo liburua argitaratu zuen.
Lasai, ez da ezer gertatzen, bere lehen obra blogean argitaratutako mikroipuinen bilduma da. 160 mikroipuinek osatzen dute eta aniztasunean badu batasunik liburuak: giro urbano eta globaletan kokatuak dira eta. Era berean narrazio labur gehienek bertsoen egitura dute, kolpea amaieran baitator. Eta ironia ere oso presente dago ipuinetan.
Bigarren liburua 2017an eman zuen argitara, Gelditu zaitezte gurekin, ipuin-liburua. Bertan "Zaintza" kontzeptua ardatz duen hamalau ipuinez osatutako liburu honetan, gure garaiko jendartearen isla bihurtzen da eta ipuin errealistak direla esan daiteke. 2021ean argitaratu zuen hurrengo ipuin bilduma, Ez dakit zertaz ari zaren.
Ana Malagonek prentsan idazten du tarteka, hala nola, Hirutxuloko Hitza eta Berrian.
Wroclawko (Polonia) kontakizun laburren jaialdia, Opowiadania International Short Story Festival jaialdian, parte hartu du 2019an.

## Lan zerrenda

* Lasai, ez da ezer gertatzen (Elkar, 2014)
* Gelditu zaitezte gurekin (Elkar, 2017)
* Ez dakit zertaz ari zaren (Elkar, 2021)

## Sariak

Gipuzkoako Liburudenden Elkarteak ematen duen Zilarrezko Euskadi Saria eman zioten Ana Magaloni 2022an, Ez dakit zertaz ari zaren ipuin bildumagatik. Saria jasotzeko ekitaldia azaroaren 9an egin zen, Donostiako liburudenda batean, eta idazlea bertan egon zen, saria jasotzen.

## Erreferentziak

* ↑ «literaturaren zubitegia - Ana Malagon» zubitegia.armiarma.eus (Noiz kontsultatua: 2020-05-08).
* ↑ Ana Malagón Zaldua: letra txikiaren handitasuna. Noiz kontsultatua: 2017/03/25
* ↑ Samuraitasuna. Noiz kontsultatua: 2017/03/25
* 1 2 POSTdatan elkarrizketa. .
* ↑ «"Errazago identifikatzen gara miseriarekin istorio alai-alaiekin baino"» Argia (Noiz kontsultatua: 2020-05-08).
* ↑ Egaña, Ibon. «Gertatzen dena» Deia (Noiz kontsultatua: 2018/04/27).
* ↑ Alvarez Uria, Amaia. I’m a loser baby. (Noiz kontsultatua: 2018/04/27).
* ↑ Unanue Irureta, Maialen. Leialtasunetik zaintzara Berria. Noiz kontsultatua: 2017/03/25
* ↑ 111 Akademian elkarrizketa. (Noiz kontsultatua: 2018/05/04).
* ↑ Alvarez Uria, Amaia. Talentu, adikzio eta arazo psikologikoak. (Noiz kontsultatua: 2018/05/04).
* ↑ Ayerbe, Mikel. «Gelditu beharrekoak» Berria (Noiz kontsultatua: 2018/05/04).
* ↑ «'Hau ere pasako da', Ana Malagon» Irutxuloko Hitza 2020-04-23 (Noiz kontsultatua: 2020-05-08).
* ↑ Malagon, Ana. «Ana Malagon» Berria (Noiz kontsultatua: 2020-05-08).
* ↑ (Ingelesez) «Ana Malagón participa en el festival relatos cortos de Wroclaw» www.etxepare.eus (Noiz kontsultatua: 2020-05-08).
* ↑ Ez dakit zertaz ari zaren. Elkar Argitaletxea (Noiz kontsultatua: 2022-11-10).
* ↑ «Zilarrezko Euskadi Sariak jasoko dituzte Ana Malagonek eta Delphine de Viganek» www.kulturklik.euskadi.eus 2022-11-08 (Noiz kontsultatua: 2022-11-10).

## Kanpo estekak

* Ana Malagonen bloga Samuraitasuna
* Ana Malagon Literaturaren Zubitegian Noiz kontsultatua: 2017/03/25
* Ana Malagon: "Errazago identifikatzen gara miseriarekin istorio alai-alaiekin baino" Argia aldizkarirako eginiko elkarrizketa. Noiz kontsultatua: 2017/05/21
* Ana Malagonen artikuluak Berria egunkarian Noiz kontsultatua: 2018/04/05
* Ana Malagoni elkarrizketa Pompas de Papel Irrati saioan Noiz kontsultatua: 2018/04/05
* Ana Malagon Sautrela Saioan, Noiz kontsultatua: 2018/04/05
* Elkarrizketa: Ez gara kontziente sistemak eragiten digun indarkeriazBerria, 2021.09.14
* Datuak: Q29034854
* Multimedia: Ana Malagon / Q29034854